

 LĒMUMS

Ādažos, Ādažu novadā

2024. gada 26. septembrī **Nr. 387**

**Par izmaiņām Ādažu pirmsskolas izglītības iestādes “****Strautiņš” struktūrā**

Ādažu novada pašvaldības dome izskatīja Ādažu pirmsskolas izglītības iestādes “Strautiņš” (turpmāk – ĀPII) vadītājas iesniegumu (reģ. Nr. ĀNP/1-21-3/24/105) par izmaiņām iestādes struktūrā.

Ar domes 2024. gada 26. septembra lēmumu Nr. 386 “Par Ādažu pirmsskolas izglītības iestādes “Strautiņš” 13. grupas reorganizāciju” tika nolemts 13. grupu pārveidot par jaunākā vecuma grupu bērniem no 2 līdz 3 gadu vecumam. Minētā lēmuma izpildes nodrošināšanai no 2024. gada 1. oktobra nepieciešams ĀPII izveidot jaunu amata vietu “Skolotāja palīgs”.

Minētā amata uzturēšanai no š.g. oktobra līdz decembrim ietekme uz pašvaldības budžetu būs 4023*euro* (alga, sociālās garantijas un nodokļi), un to ir iespējams finansēt no ĀPII 2024. gada budžeta tāmes līdzekļiem, jo ilgstoši nav bijusi aizpildīta logopēda un speciālā pedagoga vakance. 2025. gadā ietekme uz pašvaldības budžetu būs 15 516,72 *euro*.

Pamatojotiesuz Pašvaldību likuma 10. panta pirmās daļas 14.punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, pašvaldības Amatu klasificēšanas darba grupas 02.09.2024. atzinumu, Izglītības, kultūras, sporta un sociālās komitejas 04.09.2024. atzinumu, kā arī Finanšu komitejas 18.09.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. oktobri izveidot ĀPII vienu amata vietu “Skolotāja palīgs”, profesijas kods *5312 01*, saime 33, līmenis I, algu grupa 4, mēnešalga 930 *euro*.
2. Lēmuma izpildei veikt grozījumus Ādažu novada pašvaldības domes 28.12.2023. lēmuma Nr. 499 „Par pašvaldības amatpersonu un darbinieku mēnešalgām 2024. gadā” 10. pielikumā (pielikumā).
3. Centrālās pārvaldes Grāmatvedības nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU